钦定古今图书集成/明伦汇编/官常典/第724卷 > 杨粹中 杜绩
## 钦定古今图书集成/明伦汇编/官常典/第724卷 > 杨粹中 杜绩

按《宋史忠义传》：“粹中，真定府人。建炎二年，金人大入，
时粹中知濮州，固守不下，粘罕以濮小郡，易之。将官
姚端乘其不意，夜𢭏其营，直犯中军，粘罕跣足走，仅
以身免。遂急攻城，凡三十三日而陷，端率死士突出。
粘罕入其城，粹中登浮图不下。粘罕嘉其忠义，许以
不死，乃以粹中归。粹中竟不屈而死，守御官杜绩亦”
死之。赠粹中、徽猷阁待制。